Viðar Eggertsson

Viðar Eggertsson (f. 18. júní 1954) er leikstjóri, leikari og leikhússtjóri.   

Viðar hefur starfað sem leikstjóri og leikari jöfnum höndum síðan hann útskrifaðist frá Leiklistarskóla Íslands 1976. Hann á að baki yfir 50 verk á sviði sem leikstjóri. Hefur auk þess leikstýrt fyrir útvarp og sjónvarp. Leikið í hartnær 70 leikverkum á sviði, auk þessa í útvarpi, sjónvarpi og kvikmyndum. Stofnaði einn elsta starfandi sjálfstæða leikhópinn á Íslandi, EGG-leikhúsið, 1981. Hann var leikhússtjóri Leikfélags Akureyrar, Útvarpsleikhússins og Leikfélags Reykjavíkur. Viðar hefur hlotið ýmsar viðurkenningar og verðlaun fyrir leikstjórn og/eða leik og verið boðið með sýningar sínar víða um lönd. Farið í námsferðir í aðrar álfur. Starfað sem leikari á Írlandi og sem leikstjóri í Færeyjum. Viðar hefur verið dagskrárgerðarmaður við Rás 1 - RÚV, bæði sem fastáðinn og lausráðinn dagskrárgerðarmaður frá árinu 1977 og á að baki hundruð útvarpsþátta aðallega um menningarmál en líka þjóðlegan fróðleik og viðtalsþætti. Á síðustu árum frá því hann varð sextugur hefur hann skipað sér í sveit helstu baráttumanna fyrir bættum kjörum eftirlaunafólks.

Menntun 
Stundaði nám við Leiklistarskóli SÁL 1972-1975 og lauk því við Leiklistarskóla Íslands (nú: Listaháskóli Íslands) 1976. 

Hefur sótt fjölda námskeiða í leik, leikstjórn, útvarpsþáttagerð og fleiru, heima og erlendis. 

Farið í náms- og kynnisferðir til ýmissa landa. 

Stundaði ársnám við Endurmenntun HÍ í Verkefnastjórnun - leiðtogaþjálfun.

Störf

Leikstjórn

Helstu leikstjórnarverkefni í atvinnuleikhúsi 
 Sannar sögur af sálarlífi systra, leikgerð Viðars úr skáldsögum, höfundur þeirra: Guðbergur Bergsson, Þjóðleikhúsið 1994. Menningarverðlaun DV 1995 fyrir leikgerð og leikstjórn.
 Kaffi e. Bjarni Jónsson, Þjóðleikhúsið 1998 (boðið á Bonner Biennale í Þýskalandi 1998).
 Hægan, e. Hrafnhildur Hagalín, Þjóðleikhúsið 2000 (tilnefning Menningarverðlaun DV. Boðið á Norræna leiklistardaga í Færeyjum 2002)
 Shopping & Fucking e. Mark Ravenhill, EGG-leikhúsið 2000.
 Öndvegiskonur e. Werner Schwab, Borgarleikhúsið 2001. 
 Laufin í Toscana e. Lars Norén, Þjóðleikhúsið 2001.
 Túskildingsóperan e. Bertolt Brecht og Kurt Weill, Nemendaleikhúsið 2001.  Menningarverðlaun DV 2002 fyrir þrjár síðastnefndu sýningarnar, Öndvegiskonur, Laufin í Toscana og Túskildingsóperuna.

Helstu leikstjórnarverkefni í áhugaleikhúsi 
 Þið munið hann Jörund e. Jónas Árnason, Leikfélag Selfoss 1984 (tvenn verðlaun á leiklistarhátíð í Dundalk á Írlandi: sýningin og besti karlleikari í aukahlutverki). -
 Smáborgarabrúðkaup, e. Bertolt Brecht, Leikfélag Selfoss 1997 (valin Áhugaverðasta áhugaleiksýning ársins og sýnd í Þjóðleikhúsinu 1997). 
 Sálir Jónanna ganga aftur, e. Hugleikara, Hugleikur 1998 (boðid á leiklistarhátíðir í Noregi, Litháen og Færeyjum 1998-99). 
 Hvenær kemurðu aftur raudhærði riddari? e. Mark Medoff, Leikfélag Hafnarfjarðar, 2000 (verðlaun: besta leikkona í aðalhlutverki á Leiklistarhátíð Bandalags íslenskra leikfélaga, 2000).

Helstu leikstjórnarverkefni í Útvarpsleikhúsinu 
 Rung læknir e. Jóhann Sigurjónsson, 1978. 
 Basil fursti 16 þættir í leikgerð Viðars, 1990.
 Þrautagangan frá Yanacocha til framtíðar e. Manuel Scorsa 1991.
 Einhverjar raddir e. Joe Penhall, 2001.
 Dáið er allt án drauma höfundur leikgerðar Bjarni Jónsson úr skáldsögu Halldór Kiljan Laxness, Barn náttúrunnar, 2002. 
 Hinn íslenski aðall höfundur leikrits Bjarni jónsson, byggt á skáldævisögu, höfundur hennar: Þórbergur Þórðarson, 2004. Íslensku sviðslistaverðlaunin, Gríman, 2004.
 Skugga-Sveinn e. Matthías Jochumsson, 2005. Gefið út af hljóðbók.is 2007
 Söngur hrafnanna e. Árni Kristjánsson, 2014. Íslensku sviðsleiklistaverðlaunin, Gríman, 2014.

Leikstjórn í sjónvarpi: 
Framleitt af Ríkissjónvarpinu og sýnt þar.
 Vilhjálmur og Karitas e. Sigurður Valgeirsson og Sveinbjörn I. Baldvinsson, 1984-85.
Fastir liðir eins og venjulega (aðstoðarleikstjóri Gísla Rúnars Jónssonar), e. Edda Björgvinsdóttir, Helga Thorberg og Gísli Rúnar, 1985
Vilborg í gluggaröð e. Sigurður Valgeirsson og Sveinbjörn I. Baldvinsson
 Á jólaróli e. Iðunn Steinsdóttr, 1987.
 Íslensk þrá - tveir sjónvarpseinleikir e. Guðberg Bergsson, 2000.

Önnur störf í leikhúsi 

 Stofnandi og aðaldriffjöður EGG-leikhússins frá stofnun þess 1981. 
 Leikhússtjóri Leikfélags Akureyrar frá vori 1993 til ársloka 1995. Ráðinn þá sem leikhússtjóri hjá Leikfélag Reykjavíkur og sinnti því í nokkrar vikur. 
 Leikhússtjóri Útvarpsleikhússins á RÚV, 1. janúar 2008 - 1. desember 2015. 
 Skrifað nokkrar leikgerðir fyrir svið og útvarp. 
 Ritstjóri leikskráa fyrir Alþýðuleikhúsið, EGG-leikhúsið og Leikfélag Akureyrar. 
 Gert leikmyndir fyrir sumar sýningar sínar í áhugaleikhúsum, sem og fyrir Alþýðuleikhúsið og EGG-leikhúsið. 
 Stundakennari við Háskóla Íslands, Leiklistarskóla Íslands, Leiklistardeild LHÍ og Leiklistarskóla Bandalagsins.

Önnur starfsreynsla 

 Höfundur hundruða útvarpsþátta fyrir Ríkisútvarpið. 
 Höfundur greina og viðtala fyrir dagblöð og tímarit. 
 Stundakennari í hagnýtri fjölmiðlun við Háskóla Íslands. 
 Stundakennari í leiklist við Listaháskóla Íslands 
 Skrifstofustjóri LEB - Landssamband eldri borgara 
 Verkefnastjóri fyrir Félag eldri borgara í Reykjavík, Gráa herinn og LEB - Landssamband eldri borgara 
 Ýmis störf til sjós og lands á yngri árum.

Helstu trúnaðarstörf 
 Varamaður i stjórn Ríkisútvarpsins 2022 -
 Annar varaþingmaður Samfylkingarinnar í Reykjavíkurkjördæmi suður 2021 -
 Varaformaður og ritari fulltrúaráðs Leigufélags aldraðra 2021 -
Meðstjórnandi / varamaður í stjórn FEB - Félags eldri borgara í Reykjavík 2020 -
Fulltrúi FEB í Öldungaráð Reykjavíkurborgar, varaformaður frá hausti 2022,  2020 -
Í stjórn Menningarsjóðs Félags leikstjóra á Íslandi 2020 - 2022
Formaður stjórnar Leiklistarsjóðs Þorsteins Ö Stephensen við RÚV 2015 -
 Ritari og síðan forseti  Sviðslistasambands Íslands 2002 - 2009
Ritari og síðan formaður Félags leikstjóra á Íslandi 2002 - 2008
 Í stjórn og síðar sérstakur ráðgjafi stjórnar Alþjóða leikhúsmálastofnunarinnar, The International Theatre Institute ITI 2002 - 2009
 Í stjórn Norðurlandahússins í Færeyjum
 Í stjórn NTU, Norræna leiklistarsambandsins
Í stjórn Samtakanna 78
Dagskrárnefnd Listahátíð 2002 og 2004
 Í stjórn Íslenska dansflokksins
Í stjórn Félag íslenskra leikara 1981 - 1987

Verðlaun
 Menningarverðlaun DV 1995 í leiklist fyrir leikstjórn og leikgerð Sannar sögur af sálarlífi systra (Þjóðleikhúsið)

 Menningarverðlaun DV 2001 í leiklist fyrir leikstjórn á þremur leiksýningum: Öndvegiskonur (Borgarleikhúsið), Laufin í Toscana (Þjóðleikhúsið) og Túskildingsóperan (Nemendaleikhúsið)

 Gríman, íslensku sviðslistaverðlaunin 2004 fyrir útvarpsverk ársins, Hinn íslenski aðall (Útvarpsleikhúsið, RÚV)

 Gríman, íslensku sviðslistaverðlaunin 2014 fyrir útvarpsverk ársins, Söngur hrafnanna (Útvarpsleikhúsið, RÚV)
Íslenskir leikstjórar
Íslenskir leikhússtjórar